paragraph_text: mini|desno|250px|<center>Grobnica sajeda Hasana Vakifa Grobnica sajeda Hasana Vakifa (perz. گنبد حسن سید; Gonbad-e Hasan sajed) je mauzolej u iranskom gradu Natanzu. Nalazi se na brežuljku u središtu grada koji je nekoć bio utvrđen, a uz mauzolej se danas nalazi suvremeno groblje. Građevina se datira u timuridsko razdoblje (14. − 15. st.) i dijeli arhitektonske sličnosti s grobnicom sajeda Mira Vakifa (oko 400 m sjeverno), sina Hasana Vakifa. Donji dio građevine sastoji se od oktogonalne platforme sa sedam slijepih arkada i ulaznim ajvanom izgrađenim od opeke, a nasvođena je tirkiznom šiljastom kupolom čiji je tambur obložen modrom, žutom i bijelom keramikom.